39. schôdza NR SR - 11.deň - B. popoludní
Dátum: 2025-09-25
Poslanec: Luščíková, Darina (PS)
Druh vystúpenia: Vystúpenie v rozprave

Ďakujem veľmi pekne za slovo. Zaskočili ste ma tou rýchlosťou, takže dúfam, že budem k veci, lebo som riešila niečo úplne iné trošku. Vláda nám dnes predkladá zákon o adresnej energopomoci. A musím povedať, že ak niečo zasiahne 90 až 95 % občanov, to sa nemôže považovať za adresnú pomoc. Jednoducho tá adresná pomoc potom niekde bude chýbať. Bude chýbať práve ľuďom, ktorí ju najviac potrebujú. A preto musím povedať, že napríklad dnes sme tu počuli slova premiéra, ktorý hovoril, že len prekrúcame, nechceme pomôcť, veď my chceme škodiť tejto krajine. A toto vôbec nie je pravda. Pretože v rámci tejto konsolidácie bola predložená energopomoc, kde sa táto pomoc chce zadresniť, ale v podstate nepomôže. A naozaj nepomôže tým najslabším, čo túto energopomoc najviac potrebujú. Predstavte si takú štvorčlennú rodinnú s príjmom trebars 1500 eur, lebo toto je realita na východne Slovenska. Je to realita niekde možno v Uličí, na krajnom východne, niekde v dedine pri Medzilaborciách, kde ľudia musia kúriť drevom. Musia si to drevo nanosiť, narúbať veľakrát a využívajú na to aj detskú prácu. A táto rodina absolútne nedosiahne na energopomoc v takej výške, ako dosiahne rodina, ktorá žije v trojizbovom paneláku so slušným príjmom možno 3-4 tisíc, 5-6, ja neviem. Ale táto rodina, predpokladám, že podľa tohto výpočtu bude mať nárok na túto energopomoc a netrpí absolútne žiadnou energetickou chudobou. Ja si myslím, že vláda vo svojom návrhu úplne ignoruje ľudí, ktorí kúria drevom, tuhým palivom a ktorí sami fyzicky sa musia podieľať na tom, že si musia kúriť. A ďalšia vec, čo naozaj sa tomu treba povenovať, a bolo to tu už viackrát spomínané, je to o tom, že táto vláda predpokladá, že dostane pomoc z Európskej únie. Je to veľká nehoráznosť. Je to naozaj taká veľká nehoráznosť poliehať sa na Európsku úniu zase aj v tomto. Sú to peniaze, ktoré znova a znova budú len prejedené, ktoré nebudú slúžiť na to, aby sme sa tu stali normálnym štátom, ktorý funguje, ktorý má budúcnosť, ktorý má nejakú infraštruktúru. Pretože tieto peniaze mohli kľudne slúžiť na to, aby sa zateplili napríklad domy, alebo aj táto pomoc za predchádzajúcej-cich vlád zlyhávala. Mne rozprávali ľudia, ako to funguje v Čechách. Napríklad tie zateplovania domov prechádzajú alebo organizujú sa v rámci štátu cez miestne akčné skupiny. Tieto miestne akčné skupiny majú pracovníkov, ktorí chodia po tých dedinkách, chodia za ľuďmi, ktorí si nevedia sami vypočítať, nevedia sa sami vypísať nejaké tlačivá, a vlastne im sprostredkujú túto pomoc na zateplenie. Tak ja sa pýtam, prečo u nás to takto nemohlo fungovať? Prečo my neobkukáme niečo v iných krajinách, kde to funguje, kde my vymýšľame kolesá, rovnako ako aj pri tejto energopomoci? Pretože len tak narýchlo som si niekde prečítala, že úplne ináč to funguje v iných krajinách, kde sa stanoví jednoduchý vzorec a ti ľudia si vedia jednoducho proste prísť k tejto pomoci. Ja viem, že aj vy teraz hovoríte, že to bude jednoduché, dokonca zautomatizované. Ale preboha, prečo 90 až 90 % ľudí? Sú ľudia na Slovensku, ktorí si uvedomujú zodpovednosť, rovnako ako my v opozícii si uvedomujeme, že konsolidovať treba, že treba šetriť. A títo ľudia nechcú takúto pomoc, nechcú neadresnú pomoc, nechcú obedy zadarmo, nechcú energopomoc, pretože si povedia, že oni si vedia zaplatiť tie účty. Ale oni chcú budúcnosť pre svoje deti. A chcú budúcnosť pre svoje deti, aby tuna boli slušný verejný priestor, aby tuna bola infraštruktúra, aby tuna boli nie rozpadajúce sa budovy, ktoré sa nedajú vykúriť. Ale oni chcú prispieť tomuto štátu tak, že nepotrebujú vašu energopomoc na 90-95 %. Ja naozaj nerozumiem, čo toto je za marketingový ťah. Pretože to, že vy pomôžete nejakej rodine, ktorá je na tom dosť solídne, ale nepomôžete tým najslabším. Vy vlastne nepomáhate svojim voličom. Ja toto nerozumiem. Ja neviem, ako im to predávate, ako im to poviete, ako im to vysvetlite. Ani ako to vlastne bude fungovať, to sa hovorilo o nejakých šekoch, alebo čo, že im to príde do schránky. Že oni sa môžu prekrútiť, ako ste im pomohli. Ale vy ste im mohli pomôcť viac. Vy ste oveľa viac mohli pomôcť ľuďom, ktorí sú na toto odkázaní. A toto ma úplne prekvapuje, že sociálno-demokratická vláda nepomôže tým najslabším, najchudobnejším, ale pomáha vlastne znova všetkým a v podstate dá sa povedať, že skoro nikomu. Náš apel je v podstate úplne jasný. Náš apel je na to, aby sa pomoc robila tým, ktorí to naozaj potrebujú, aby sa robila adresne. My sme aj predkladali tu na kolegov, mám až dvoch kolegov, ktorí predkladali vlastne návrh na zákon na, pomôžte mi, kolegovia, príspevok na bývanie. Prepáčte. Mohli ste sa kľudne inšpirovať príspevkom na bývanie, kde je jednoduchý vzorec na to, že ak niekto žije v energetickej chudobe, v podstate sa toho by bolo dotýkať, že veľa peňazí míňa na obytovanie, ale vlastne na bývanie, tak vie si nejak takto pomôcť. Ale to sú ľudia, ktorí to naozaj potrebujú. Lebo ja si myslím, že toto sú naozaj vyhodené peniaze do vetra, ktoré, ktoré... a nehovorím o celej energopomoci, lebo tu nám to už bolo vkladané, že my nechceme ľuďom poskytnúť energopomoc. Nie, ja tvrdím, my chceme poskytnúť ľuďom energopomoc, ale presne tým, ktorí túto energopomoc potrebujú a ktorí by si naozaj pomohli a neboli by v energetickej chudobe. Pretože podľa štatistík tá energetická chudoba sa dotýka oveľa viac ľudí, ako v okolitých krajinách. A ja naozaj neviem, či tí najslabší vôbec im týmto pomôžete a či tie štatistiky budú lepšie. Rado sa na to pozriem o rok, o dva, keď sa táto energetická pomoc vyhodnotí. Ďakujem pekne.